


	[bookmark: _GoBack]Eiropas Parlaments
2024-2029
	[image: EP logo RGB_Mute]



<Commission>{PECH}Zivsaimniecības komiteja</Commission>

<RefProc>2024/0133</RefProc><RefTypeProc>(NLE)</RefTypeProc>
<Date>{22/10/2024}22.10.2024</Date>
<RefProcLect>***</RefProcLect>
<TitreType>IETEIKUMA PROJEKTS</TitreType>
<Titre>par projektu Padomes lēmumam par to, lai Eiropas Savienības vārdā noslēgtu protokolu, ar ko īsteno Partnerattiecību nolīgumu zivsaimniecības nozarē starp Eiropas Kopienu un Kaboverdes Republiku (2024.–2029.)</Titre>
<DocRef>(11267/2024 – C10‑0087/2024 – 2024/0133(NLE))</DocRef>
<Commission>{PECH}Zivsaimniecības komiteja</Commission>
Referents: <Depute>Paulo Do Nascimento Cabral</Depute>


PR_NLE-AP_Agreement


	Izmantoto apzīmējumu skaidrojums

		*	Apspriežu procedūra
	***	Piekrišanas procedūra
	***I	Parastā likumdošanas procedūra (pirmais lasījums)
	***II	Parastā likumdošanas procedūra (otrais lasījums)
	***III	Parastā likumdošanas procedūra (trešais lasījums)

(Norādītā procedūra pamatojas uz akta projektā ierosināto juridisko pamatu.)






SATURA RĀDĪTĀJS
Lpp.
EIROPAS PARLAMENTA NORMATĪVĀS REZOLŪCIJAS PROJEKTS	5
PASKAIDROJUMS	6

[bookmark: _Toc181961535]

EIROPAS PARLAMENTA NORMATĪVĀS REZOLŪCIJAS PROJEKTS
par projektu Padomes lēmumam par to, lai Eiropas Savienības vārdā noslēgtu protokolu, ar ko īsteno Partnerattiecību nolīgumu zivsaimniecības nozarē starp Eiropas Kopienu un Kaboverdes Republiku (2024.–2029.)
(11267/2024 – C10‑0087/2024 – 2024/0133(NLE))
(Piekrišana)
Eiropas Parlaments,
–	ņemot vērā Padomes lēmuma projektu (11267/2024),
–	ņemot vērā nolīguma projektu (11026/2024),
–	ņemot vērā piekrišanas pieprasījumu, ko Padome iesniegusi saskaņā ar Līguma par Eiropas Savienības darbību 43. panta 2. punktu un 218. panta 6. punkta otrās daļas a) apakšpunkta v) punktu un 7. punktu (C10‑0087/2024),
–	ņemot vēra Budžeta komitejas veikto budžeta izvērtējumu,
–	ņemot vērā Reglamenta 107. panta 1. un 4. punktu un 117. panta 7. punktu,
–	ņemot vērā Attīstības komitejas atzinumu,
–	ņemot vērā Zivsaimniecības komitejas ieteikumu (A10‑0000/2024),
1.	sniedz piekrišanu nolīguma slēgšanai;
2.	uzdod priekšsēdētājai Parlamenta nostāju nosūtīt Padomei, Komisijai, dalībvalstu valdībām un parlamentiem, kā arī Kaboverdes Republikas valdībai un parlamentam.

Partnerattiecību nolīgums zivsaimniecības nozarē starp Eiropas Kopienu un Kaboverdes Republiku piedāvā tunzivju un ar tām saistīto sugu zivju zvejas iespējas 56 ES kuģiem Kaboverdes ūdeņos.
Jaunais nolīgums aptver piecu gadu periodu un dos ES kuģiem iespēju Kaboverdes ūdeņos zvejot 7000 tonnas tunzivju un tunzivjveidīgo sugu zivju. Savukārt ES Kaboverdei gadā maksās 780 000 EUR finansiālu ieguldījumu (3 900 000 EUR visā protokola spēkā esamības laikā), no kura 350 000 EUR ir saistīti ar 7000 tonnu lielu atsauces daudzumu un 430 000 EUR — ar atbalstu Kaboverdes zvejniecības sektorpolitikas izstrādei.
Referents uzsver Kaboverdes kā vērtīgas Atlantijas okeāna reģiona dalībnieces stratēģisko nozīmi, atceroties, ka ES un Kaboverde vairāk nekā četrdesmit gadus ir veidojušas sadarbības attiecības, kas balstās uz cieņu un politisko dialogu. Pašlaik Kaboverdei un ES ir kopīgas vērtības, piemēram, demokrātija, cilvēktiesību un tiesiskuma ievērošana, multilaterālisma veicināšana, kā arī Kaboverde ir daļa no reģionālas grupas, ko sauc par Makaronēziju un kas ietver Azoru salas, Madeiru, Kanāriju salas un Kaboverdi. Ņemot vērā attiecību attīstību šajās jomās, 2007. gadā tika izveidota ES un Kaboverdes īpašā partnerība, kas turpina attīstīties.
Referents uzsver ES un Kaboverdes IZPN nozīmi ES flotei, kas Atlantijas okeānā zvejo tunzivis un ar tām saistīto sugu zivis, ievērojot stingrus ES kritērijus attiecībā uz zvejniecību pārvaldību, resursu saglabāšanu un vides ilgtspēju, vienlaikus stingri ievērojot cilvēktiesības un veicinot vietējo sociālekonomisko attīstību.
Referents uzskata, ka šis ir līdzsvarots nolīgums, kurā atlīdzība par zvejas iespējām ir mazāka nekā ES ieguldījums, kas paredzēts Kaboverdes zivsaimniecības nozares attīstības atbalstam. Šajā protokolā īpašs uzsvars likts uz pienācīgu darba apstākļu veicināšanu zvejas darbībās, zinātnisko spēju attīstību, jūras vides un aizsargājamo jūras teritoriju novērošanu un pārvaldību. Tas veicina ilgtspējīgu zvejniecības pārvaldību, zivsaimniecības kontroli un cīņu pret nelegālu, nereģistrētu un neregulētu zveju. Tajā ir iekļauti arī jauni noteikumi, lai uzlabotu kuģu novērošanu, zvejas atļauju pārvaldību un pastiprinātus haizivju krājumu pārvaldības pasākumus. Protokols atbilst Kaboverdes vēlmei stiprināt zvejniecības nozares industrializāciju un konkurētspēju. 
Saskaņā ar LESD 218. panta 6. punktu ir vajadzīga Eiropas Parlamenta piekrišana, lai Padome varētu pieņemt lēmumu par šā nolīguma noslēgšanu.
Ņemot vērā iepriekš minēto, referents iesaka Parlamentam sniegt piekrišanu nolīguma slēgšanai.

